Der er både glæde og gråd i Nordjylland efter lodtrækningen til årets kvartfinaler i pokalturneringen. Aalborg Håndbold skal på hjemmebane møde Team Sydhavsøerne, som umiddelbart er det svageste hold, der er tilbage. Modsat skal Mors-Thy Håndbold besejre to af ligaens bedste hold - Bjerringbro-Silkeborg og Skjern Håndbold - på udebane for at kvalificere sig til årets Final Four stævne. Vinderne af kvartfinalerne mødes i Final Four stævnet. Et stævne, Aalborg Håndbold arrangerede sidste år. Og de overvejer da også at melde sig som arrangør igen i år, hvis de altså slår Team Sydhavsøerne. Kampene spilles den 7. november. Herrernes kvartfinaler Skjern Håndbold - Bjerringbro-Silkeborg/Mors-Thy Håndbold Høj/Furesø - Skanderborg Håndbold GOG - Aarhus Håndbold Aalborg Håndbold - Team Sydhavsøerne Kvindernes kvartfinaler FCM Håndbold - Viborg HK Randers HK - KIF Vejen Team Tvis Holstebro - Nykøbing Falster Håndbold Jersie - HC Odense

Opsummering:
Aalborg Håndbold trak ønskemodstanderen, mens Mors-Thy Håndbold har lang vej til pokalturneringens semifinaler.